text: ডাব্লিউসিডাব্লিউ ম্যাগাজিন (বাংলাঃ ডাব্লিউসিডাব্লিউ সাময়িকী) ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর আনুষ্ঠানিক পেশাদারি কুস্তি সংক্রান্ত সাময়িক পত্র ছিল। ১৯৮৯ সালে হতে এই সাময়িকী প্রকাশ শুরু হয়। ১৯৮৯ হতে ২০০১ সাল পর্যন্ত সাময়িকীটি বেশ কয়েকজন সম্পাদকের নেতৃত্বে মোট ৭৩টি সংখ্যা প্রকাশিত হয়েছিল। এই সাময়িক পত্রে জীবন ধারা, একটি মাসিক পঞ্জিকা, বিনোদন, ব্যায়াম ও শরীর গঠনের বিভিন্ন দিক নির্দেশনামূলক তথ্য, পেশাদার কুস্তিগিরদের পোস্টার ও অন্যান্য পাতা থাকতো।
  
  সম্পাদনা ইতিহাস 
  প্রাথমিকভাবে এনডাব্লিউএ/ডাব্লিউসিডাব্লিউ রেসলিং র‍্যাপ-আপ শিরোনামে এটি লন্ডন পাব্লিশিং হতে প্রকাশিত হতো। প্রকাশকালের শুরু ১৯৮৯ সাল হতে ১৯৯১ সাল পর্যন্ত ডেনিস ব্রেন্ট এই সাময়িকীর মুখ্য সম্পাদক ছিলেন। এসময় এতে জিম রস, পল হেইম্যান, জেস ভেনচুরা, টনি শিওভানি, ববি হিনান'দের মত পেশাদারি কুস্তি ব্যক্তিত্বদের কলাম ছাপা হতো। ১৯৯১ সালে সাময়িকীটির নাম পালটে ডাব্লিউসিডাব্লিউ ম্যাগাজিন রাখা হয়। এসময় সাময়িকীটি কাপ্পা পাব্লিশিং হতে মুদ্রিত ও প্রকাশিত হতো। ১৯৯৫-১৯৯৯ পর্যন্ত এটি কলিন বোম্যানের সম্পাদনায় প্রকাশ পেয়েছে। ১৯৯৯ হতে ২০০১ সাল পর্যন্ত সাময়িকীটি ঘরোয়াভাবে প্রকাশ করা হতো। ২০০১ সালে সাময়িকীটির মূল মালিক ডাব্লিউসিডাব্লিউ'র সকল সম্পদ ডাব্লিউডাব্লিউই কিনে নিলে সামায়িকীটির প্রকাশনা বন্ধ হয়।
  
  বিক্রয় রেকর্ড 
  ডাব্লিউসিডাব্লিউ ম্যাগাজিনের ১৯৯১ সালের আগস্ট মাসের সংস্করণটি যুক্তরাজ্যে ৮০,০০০ কপি বিক্রি হয়েছিল, যা সেসময় সবচেয়ে বেশি বিক্রিত আমাদানী করা সাময়ীকি হিসেবে রেকর্ড করেছিল।
  
  তথ্যসূত্র
  
  আরো দেখুন 
  
  বিষয়শ্রেণী:১৯৮৯-এ প্রতিষ্ঠিত
  বিষয়শ্রেণী:পেশাদারি কুস্তি সাময়িকী
  বিষয়শ্রেণী:ওয়ার্ল্ড চ্যাম্পিয়নশিপ রেসলিং
title: ডাব্লিউসিডাব্লিউ ম্যাগাজিন